Са зброяй за плячыма мы працавалі ў гаспадарцы сваіх бацькоў і ў саўгасе, кожны тыдзень займаліся палітвучобай. Прамову Уладзіміра Леніна на ІІІ з’ездзе РКСМ (Расійскі камуністычны Саюз моладзі) вывучалі з асаблівай стараннасцю. Шмат спрачаліся аб будучыні камуністычнага грамадства. Было вельмімнога наіўнага ў нашых меркаваннях аб сацыялізме і камунізме, але ўсе былі перакананыя і верылі, што пад кіраўніцтвам Камуністычнай партыі наш народ абавязкова пабудуе сацыялізм і камунізм, і што мы будзем жыць і працаваць у гэтым грамадстве. І гэтая вера ў будучыню ламала ўсе перашкоды і цяжкасці на шляху.